Концерт на Свемирко 17 Јули 2021 во МКЦ, Скопје
**Свемирко** *(хрватски: Svemirko)* е хрватска поп група основана во Загреб, Хрватска. Името Свемирко е инспирирано од истоимениот натпреварувач на квизот „Најслабата врска" *(хрватски: Najslabija karika)*. Свемирко својата прва песна, „Збогум пролетери" *(хрватски: „Zbogom Proleteri")*, ја имаат објавено во јули 2015 година, првиот албум, „Ванилија" (хрватски*: „Vanilija")*, е објавен во 2017 година, вториот албум „Тунгузија" *(хрватски: „Tunguzija")* во 2018 година, а како најново издание во 2020 година објавен е нивниот трет студиски албум „Скаламерија" *(хрватски: „Skalamerija").*

Почетоци
--------

Марко Вуковиќ, музичар и продуцент роден е во Ѓаково, Хрватска. Вуковиќ, пред да ја формира сегашната група од петмина членови, објавувал музика под разни псевдоними, од кои Кимекаи и Никонар се едни од најпознатите. За прв пат во 2015 година Марко Вуковиќ, под псевдонимот Свемирко, криејќи го својот вистински идентитет ги издава своите два сингла. Овие два сингла предизвикуваат бум на хрватската андерграунд музичка сцена. На почетокот на 2017 година, со албумот „Ванилија", Вуковиќ го открива својот идентитет.

Ванилија
--------

Албумот „Ванилија" е збирка од девет остри, сонично-ароматични и танцувачки емо-мачо поп-песни, нова изведба на жанрот синтпоп кој некогаш бил популарен меѓу народите на Јужните Словени. „Ванилија" првично бил објавен на VHS лента од причина што Вуковиќ имал многу празни VHS ленти кои му послужиле како уште еден медиум за објавување музика. Марко Вуковиќ е заслужен за продуцирање, мешање и снимање на албумот, Лионел Вилијамс *(псеводним: Винил Вилијамс)* го изработил мастерингот, а Џерми Неалис го изготвил дизајнот за корицата на албумот. Овој албум е вид на порака од авторот, Марко Вуковиќ, напишана од перспектива на отуѓено суштество кое ја набљудува планетата, настаните и луѓето, а кое суштество создава разбирање и мисли кои по пат на честоти и бранови ги испраќа кон сите битија на Земјата.

Инспирација
-----------

Дарко Рундек и Хаустор се музичари кои за бендот претставуваат инспирација и влијание на музиката коja Свемирко ја создава. „ Целата уметност, а така и нашата, е инспирирана или делумно инспирирана од некој друг, а она што ја прави интересна се токму елементите составени на единствен начин во една целина." вели Бојан Бојко на интервју со *Before after*.

Дискографија
------------

* **Три студио албуми:**
	+ Vanilija (2017)
	+ Tunguzija (2018)
	+ Skalamerija (2020)
* **Три сингла:**
	+ Zbogom proleteri (2015)
	+ Noćni pokreti (2015)
	+ Nosi me na duši (2023)

Наводи
------

1. 1 2 3  Kvorka, Tanja (2018-09-13). „Svemirko: Očekujte vrhunsku zezanciju i nešto manje vrhunsku svirku". *Glas Slavonije* (хрватски). Посетено на 2021-01-14.
2. ↑  Kezerić, Helena (2018-01-31). „Svemirko: "Samo kod nas se bendovi oblače k'o da idu na misu"". *Ziher.hr* (хрватски). Посетено на 2021-01-14.
3. ↑  „Svemirko biography". *Last.fm* (англиски). 2017-01-28. Посетено на 2021-01-14.
4. ↑  „Svemirko discography". *RateYourMusic* (англиски). Посетено на 2021-01-14.
5. ↑  „Vanilija, by Svemirko" (хрватски). 2017-01-27. Посетено на 2021-01-14. На `|first=` му недостасува `|last=` (help)
6. ↑  Ratković, Vanja (2019-09-09). „Fenomen hrvatskog benda Svemirko koji je rasprodao tri koncerta u Beogradu". *Noizz.rs* (српски). Посетено на 2021-01-14.
7. ↑  Seničić, Maša (2018-06-26). „SVEMIRKO: ako tražite pop bend, upravo ste ga našli". *Before After* (српски). Посетено на 2021-01-14.

*